Heleia

se inndeling!

Heleia er en slekt med montane sangfugler (Passeri) som inngår i brillefuglfamilien (Zosteropidae). Dette er spurvefugler (Passeriformes), som forekommer i Sørøst-Asia. Slekten omhandler nå ti arter, hvorav fem har status som monotypiske.

Taksonomi 
Inntil ganske nylig regnet man bare med to arter til denne slekten, men nå teller den ti. Årsaken er at seks arter fra den tidligere slekten Lophozosterops, én art fra den tidligere slekten Oculocincta, og én art tidligere regnet til Zosterops nylig er flyttet hit, men bakgrunn i nyere genetisk forskning. Disse er merket i inndelingen.

Inndeling 
Inndelingen følger i hovedsak IOC version 11.1, men med noen justeringer i henhold til kommende rettelser i IOC version 11.2. Norske navn på artene følger Norske navn på verdens fugler og er i henhold til Syvertsen et al, (2020).

 Passeriformes, spurvefugler
 Passeri, sangfugler
 Passerida
 Sylvioidea
 Zosteropidae, brillefuglfamilien, 13 slekter, 145 arter
 Heleia, 10 arter
 H. javanicus, javabrillefugl (tidligere plassert i Lophozosterops)
 H. pinaiae, hvitpannebrillefugl, monotypisk (tidligere plassert i Lophozosterops)
 H. squamifrons, dvergbrillefugl, monotypisk  (tidligere plassert i Oculocincta)
 H. goodfellowi, mørkhettebrillefugl (tidligere plassert i Lophozosterops)
 H. squamiceps, skjellhodebrillefugl (tidligere plassert i Lophozosterops)
 H. superciliaris, blekbrynbrillefugl (tidligere plassert i Lophozosterops)
 H. dohertyi, stripekronebrillefugl (tidligere plassert i Lophozosterops)
 H. muelleri, flekkbrystbrillefugl, monotypisk
 H. crassirostris, tykknebbrillefugl, monotypisk
 H. wallacei, gulhodebrillefugl, monotypisk (tidligere plassert i Zosterops)

Referanser

Eksterne lenker 
 

Brillefuglfamilien